als_Latn dik_Latn ron_Latn
BSH ul normën e interesit në 4 për qind (Burimi: Gazeta Shqip, gazeta-shqip.com )
Kriza ekonomike shtyn bankën qendrore të shënojë një rekord tjetër minimal te interesat.
Banka e Shqipërisë njoftoi sot se ka vendosur të ulë normën bazë të interesit në ekonominë shqiptare me 0.25 për qind, një lëvizje kjo që shpreh shqetësimin e BSH për gjendjen e vështirë ekonomike të vendit. Guvernatori Ardian Fullani, duke njoftuar lajmin, deklaroi se “interesi aktual prej 4 për qind është një nivel tjetër minimal historik”. Sipas Fullanit, rënia e Prodhimit të Brendshëm Bruto në tremujorin e parë të vitit si dhe inflacioni tepër i ulët gjatë pjesës së parë të vitit shtynë BSH drejt uljes së interesave në këto nivele.
Fullani tha se besonte se për pjesën e mbetur të vitit, situata ekonomike të përmirësohet. Ai foli pozitivisht për përpjekjet e qeverisë për të përmbajtur shpenzimet buxhetore në kushtet e të ardhurave të pakta, me qëllim që të ruhet niveli aktual i borxhit publik.
Normat e interesit të bankave qendrore janë minimale në të gjithë planetin aktualisht. Pak ditë më parë, Banka Qëndrore Europiane e uli në praktikisht zero interesin e ofruar për pranimin e depozitave “përgjatë natës” nga bankat e nivelit të dytë. Në Shqipëri, interesi i ofruar për këtë lloj depozite pritet të ulet në 2.25 për qind nga 2.5 për qind që është aktualisht.
25 korrik 2012
Burimi: Gazeta Shqip
als_Latn als_Latn als_Latn als_Latn als_Latn als_Latn als_Latn